Lav et referat af nedenstående tekst:

Tekst:
På en gård ved Dronninglund går de lige nu med en stor drøm at indtage USA. I hvert fald når det gælder markedet for såkaldt cocktail-bitter. Om få dage rejser det nordjyske par til New York og forsøge at få deres andel af en milliardindustri. - Jeg tror altid, at hvis man har visioner om ting, og man gider at gøre ting ordentligt, så kan man slå igennem, siger Claus Seier Carstensen. Opfindelsen er en nordjysk cocktail-bitter til at blande i drinks. Og helst de amerikanske af slagsen. Markedet i USA og Canada står for 76 procent af verdensmarkedet for cocktail-bitters. Satser hele butikken Der bliver årligt omsat for cirka to milliarder dollars på den anden side af Atlanterhavet. Claus Seier Carstensen og kæresten Gitte Schrøder har satset stort set alt, hvad de ejer, på deres version af krydderi til drinks. - Så går der lidt forretningskvinde i mig, og så tænker jeg, vi nødt til at satse alt, og så må det briste eller bære. Så må vi se, om vi får en lille nicheforretning, eller om vi får den store drøm, hvor vi tjener mange penge, forklarer Gitte Schrøder til TV2 Nord. Hun ejer sammen med sin partner selskabet bag den nye bitter. - Jeg tror engang imellem, man skal kigge hinanden i øjnene og sige, tør man tro på drømmen, eller skal vi blive der, hvor vi er?, smiler Claus Seier Carstensen. Produktionen foregår bag lås og slå på en gård nord for Dronninglund. Hverken private eller for den sags skyld journalister kan få adgang til de gyldne dråber, inden de er kommet på flaske. - Der er både nogle skatteregler, fordi vi kun må sælge ud til distributører. Derudover så har vi vores helt specielle måde at udtrække på, som vi har brugt flere år på at få bearbejdet. Den vil vi gerne holde hemmelig, forklarer Gitte Schrøder. Vil ændre cocktail-verdenen Søndag drager parret afsted til drinksmesse i New York. Med det de selv kalder verdens bedste og eneste økologiske bitter til cocktails. - Der tror jeg bare, vi som par og som mennesker er sådan nogle, at det her føles rigtigt, så der bliver man nødt til at hoppe i, siger Claus Seier Carstensen, og hans bedre halvdel følger op. - Et bittereventyr eller et imperium. Kald det, hvad du vil. Det skal være sjovt, og det skal være spændende, og vi skal sørge for at ændrer cocktail-verdenen. Og bare for en god ordens skyld. Cocktail-bitters har intet med Gammel Dansk eller Nordsø Olie at gøre. Det er udelukkende et flydende krydderi, som man drypper i sin drink i meget små mængder.

Referat:
Nordjysk par vil have en bid af amerikansk milliardindustri.